దశావతారములు (1962 సినిమా)

ఇది ఒక డబ్బింగ్ సినిమా. కన్నడభాష నుండి అనువాదం చేయబడింది.

నటీనటులు
 రాజ్‌కుమార్
 ఉదయ్‌కుమార్
 రాజ్‌శంకర్
 ఎ.వి.సుబ్బారావు
 రాజశ్రీ
 ఆదోని లక్ష్మి
 లీలావతి
 లక్ష్మీకాంతం
 ఇంద్రాణి తదితరులు

సాంకేతికవర్గం
 దర్శకత్వం: పి.జి.మోహన్
 నిర్మాత: యు.విశ్వేశ్వరరావు
 మాటలు: సముద్రాల జూనియర్
 పాటలు: సముద్రాల సీనియర్
 సంగీతం: పామర్తి సుబ్బారావు
 ఛాయాగ్రహణం: దొరైరాజ్
 శబ్దగ్రహణం:ఎన్.శేషాద్రి
 కళ:వాలి

కథ
శూన్యమయ జగత్తులో ఓంకారనాదం వినిపించడంతో మహావిష్ణువు బ్రహ్మను జగత్తును సృష్టించమని ఆదేశిస్తాడు.

బ్రహ్మ సూర్య, చంద్ర, నక్షత్రమండలాలను, భూగోళాన్ని, వాగ్దేవిని, సప్తఋషులను, సనకాదులను, దక్ష,నారదాది మునీంద్రులను సృజించి లోకపరిపాలనా భారాన్ని వారికి అప్పగిస్తాడు.

అధికార వ్యామోహితులైన దేవదానవులు పరస్పర ద్వేషంతో కక్ష సాధించుకుంటూ వుంటారు. దేవేంద్రుడు తరచుగా రాక్షసరాజు సోమకాసురునుండి తప్పించుకోవడానికి భృగుమహర్షి శరణుకోరి ఆశ్రమంలో తలదాల్చుకుంటాడు.  అది తప్పు అని చెప్పి ఇంద్రుని భృగుపత్ని తృణీకరిస్తుంది. ఆమెకు నచ్చచెప్పడానికి యత్నించిన మహావిష్ణువును ఆమె నిర్లక్ష్యం చేస్తుంది. జీవన్ముక్తురాలవు కమ్మని మహావిష్ణువు ఆమెను శపిస్తాడు. భృగు మహర్షి సతీవియోగం భరించలేక మహావిష్ణువును శపిస్తాడు. ఆ భృగుమహర్షి శాపఫలితంగా దశావతారాలను ఆయన ధరిస్తాడు.

వేద శిశువుల నపహరించిన సోమకాసురుని చంపి, తిరిగి గొనిరావడానికి మహావిష్ణువు మత్స్యావతారాన్ని ధరిస్తాడు. క్షీరసాగర మధనంలో అమృతాన్ని దేవదానవుల మధ్య పంచిపెట్టడానికి మోహిని అవతారాన్ని ధరిస్తాడు.

సనకసనందాదులచే శపించబడిన జయవిజయులు మూడు జన్మలు తనకు శతృవులుగా వుండి చివరకు ముక్తి పొందగలరని చెబుతాడు. అదే విధంగా హిరణ్యాక్ష, హిరణ్యకశిపులుగా జన్మించిన వారిని వరాహ, నృసింహావతారాలు ధరించి వధిస్తాడు. తదుపరి వామనావతారం, రామావతారం, కృష్ణావతారం, బుద్ధ, కలికావతారాలను ధరిస్తాడు.

పాటలు
ఈ చిత్రంలోని పాటలను సముద్రాల రాఘవాచార్య రచించగా, పామర్తి సంగీత నిర్వహణలో ఘంటసాల, ఎస్.జానకి, పి.బి.శ్రీనివాస్, పి.లీల, కె.అప్పారావు తదితరులు పాడారు.

మూలాలు

 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

డబ్బింగ్ సినిమాలు
పౌరాణిక సినిమాలు
మహాభాగవతం ఆధారంగా నిర్మించబడిన సినిమాలు